Προστασία από την προκαλούμενη από σκιαστικά νεφροπάθεια κατά την ενδαγγειακή αποκατάσταση ανευρυσμάτων κοιλιακής αορτής: πειραματική μελέτη σε κονίκλους
Creators: name: Καλογήρου, Θωμάς Ε.
Publisher: name: Aristotle University of Thessaloniki
Year: 2019
Subjects: Νεφροπάθεια από σκιαστικό
Ακετυλκυστεϊνη
Μαννιτόλη
Σιμβαστατίνη
Contrast Induced Nephropathy
Acetylcysteine
Mannitol
Simvastatin

description: Η νεφροπάθεια από σκιαστικό είναι η τρίτη, κατά σειρά συχνότητας, αιτία πρόκλησης ενδονοσοκομειακής νεφρικής ανεπάρκειας με σημαντική νοσηρότητα και θνητότητα. Η επιλογή των ασθενών που θα υποβληθούν σε κάποια απεικονιστική μέθοδο πρέπει να συμπεριλαμβάνει μεταξύ άλλων την αναγνώριση των ασθενών υψηλού κινδύνου, την επιλογή του καταλληλότερου μεταξύ διαφόρων διαθέσιμων σκευασμάτων σκιαγραφικής ουσίας αλλά και την ουσιαστική γνώση των χαρακτηριστικών του χρησιμοποιούμενου σκευάσματος. Στον αντίποδα της μεγάλης κλινικής σπουδαιότητας της νεφρικής βλάβης από τη χρήση σκιαστικών μέσων βρίσκεται η ελλιπής κατανόηση της παθογένειας της κλινικής αυτής οντότητας και η ουσιαστική αδυναμία προληπτικής, προφυλακτικής αγωγής βάσει τεκμηριωμένων πρωτοκόλλων. Η περιορισμένη ανάπτυξη μέτρων προφύλαξης βασίζεται περισσότερο σε εμπειρικά μέτρα υποστήριξης της νεφρικής λειτουργίας παρά σε τεκμηριωμένα, μέσω τυχαιοποιημένων μελετών, συμπεράσματα. Σε γενικές γραμμές απαιτούνται διπλές, τυφλές, τυχαιοποιημένες μελέτες για την εξακρίβωση του καταλληλότερου πρωτοκκόλου προστασίας το οποίο θα περιλαμβάνει τεκμηριωμένες οδηγίες για την προεγχειρητική χρήση της ενυδάτωσης, το είδος, τον τρόπο, την ποσότητα αλλά και τον χρόνο χορήγησης των κατάλληλων υγρών αλλά και συγκεκριμένων φαρμακευτικών σκευασμάτων. Ο στόχος της μελέτης είναι η συγκριτική μελέτη του ρόλου της απευθείας ενδαρτηριακής έγχυσης της μαννιτόλης, της ακετυλκυστεϊνης και της απο το στόμα χορήγησης της σιμβαστατίνης σε ιστοπαθολογικό επίπεδο. Στην παρούσα μελέτη χορηγήθηκε ενδαρτηριακά μετά από λαπαροτομία ιοπρομίδη στην υπονεφρική αορτή 24 κονίκλων Νέας Ζηλανδίας. Τα πειραματόζωα χωρίστηκαν σε τέσσερις ομάδες των έξι: στην ομάδα 1 έγινε χορήγηση ιοπρομίδης χωρίς προστασία, στην ομάδα 2 χορηγήθηκε ιοπρομίδη και μαννιτόλη, στην ομάδα 3 ιοπρομίδη και ακετυλκυστεϊνη και στην ομάδα 4 ιοπρομίδη και σιμβαστίνη από το στόμα. Οι βιοχημικές παράμετροι της νεφρικής λειτουργίας ελέγχθησαν πριν την χορήγηση σκιαστικού και σε 48ώρες και ακολούθησε ιστοπαθολογική μελέτη των νεφρικών παρασκευασμάτων. Νεφροπάθεια από σκιαστικό παρατηρήθηκε μόνο στην πρώτη ομάδα. Επιπλέον, η πρώτη ομάδα εμφάνισε στατιστικά σημαντικότερες βλάβες σε σχέση με τις υπόλοιπες ομάδες σε ότι αφορά το σπείραμα, την κενοτοπίωση των νεφρικών σωληναριακών κυττάρων, τα πρωτεινικά συσσωματώματα και τη σωληναριακή νέκρωση. Σύμφωνα με τα αποτελέσματα της μελέτης η ενδαρτηριακή έγχυση μαννιτόλης φαίνεται να είναι αποτελεσματική σε ότι αφορά την προστασία έναντι της σωληναριακής νέκρωσης. Σε γενικές γραμμές και οι τρεις νεφροπροστατευτικοί παράγοντες ασκούν νεφροπροστατευτική δράση έναντι της νεφροπάθειας από σκιαστικό παρόλο που φαίνεται ότι υπάρχουν διαφορετικοί παθοφυσιολογικοί μηχανισμοί που θα πρέπει να μελετηθούν περαιτέρω.
description: Contrast Induced Nephropathy (CIN) is one of the leading causes of hospital acquired acute kidney injury due to the use of iodinated contrast-media in various interventional procedures like endovascular aneurysm repair (EVAR). Its pathophysiology remains mostly unclear. The purpose of the present study was to comparatively study the possible protective role of direct intrarterial administration of mannitol and acetylcysteine and per os administartion of simvastatin in a histopathological level. In the present study we administered iopromide directly in the infrarenal aorta of 24 New Zealand white rabbits after laparotomy. Animals were divided in four groups of six: G1 group received iopromide with no protection, G2 iopromide with mannitol, G3 iopromide with acetylcysteine and G4 iopromide with simvastatin. Renal function blood parameters were assessed prior to the administration and in 48 hours and histopathological evaluation of the kidneys was performed. CIN was evident only in the no protection group G1. Moreover, G1 group demonstrated significantly more severe lesions than G2, G3 and G4 groups regarding to histopathological findings in glomeruli, vacuolization of tubular epithelial cells, tubular proteinaceous casts and tubular necrosis. According to our results intra-arterial administration of mannitol seems to be effective in protection against tubular necrosis. In general, all three agents demonstrated a protective role in preventing the development of CIN, although it seems that there are various pathways remaining to be investigated further.